U-I-333/06
Natisni
Opravilna št.:
U-I-333/06
Datum odločitve:
5. 10. 2006
ECLI:
ECLI:SI:USRS:2006:U.I.333.06
Akt:
Odlok o izbirni lokalni gospodarski javni službi "dejavnost sistemskega operaterja distribucijskega omrežja zemeljskega plina" (Uradni list RS, št. 96/04)
Izrek:
Pobuda za začetek postopka za oceno ustavnosti in zakonitosti Odloka o izbirni lokalni gospodarski javni službi "dejavnost sistemskega operaterja distribucijskega omrežja zemeljskega plina" (Uradni list RS, št. 96/04) se zavrže.
Evidenčni stavek:
Pobudnica v postopku javnega razpisa za podelitev te koncesije ni vložila ponudbe, izpodbija pa določbe Odloka, ki bi bile uporabljene v postopku izbire koncesionarja. Ker se z morebitno ugoditvijo pobudi pravni položaj pobudnice ne bi izboljšal, je Ustavno sodišče pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Adriaplin d. o. o., Ljubljana
Datum vloge:
17. 7. 2006
Vrsta odločitve:
sklep
Vrsta rešitve:
zavrženje
Dokument:
US26511
Dokument v PDF obliki:
U-I-333-06.pdf
100 KB
Prenesite datoteko
U-I-333/06-6
5. 10. 2006
SKLEP
Ustavno sodišče je v postopku za preizkus pobude družbe Adriaplin, d. o. o., Ljubljana, ki jo zastopa Marjana Šnuderl, odvetnica v Ljubljani, na seji dne 5. oktobra 2006
sklenilo:
Pobuda za začetek postopka za oceno ustavnosti in zakonitosti Odloka o izbirni lokalni gospodarski javni službi "dejavnost sistemskega operaterja distribucijskega omrežja zemeljskega plina" (Uradni list RS, št. 96/04) se zavrže.
Obrazložitev
1. Pobudnica izpodbija 2. in 4. člen v izreku navedenega Odloka, ker naj bi kršila 33. člen Zakona o gospodarskih javnih službah in 29. člen Zakona o lokalni samoupravi ter 2. in 153. člen Ustave. Predlaga odpravo in podrejeno razveljavitev izpodbijanih določb Odloka ter začasno zadržanje. Predlaga tudi zadržanje nadaljevanja postopka izbire izvajalca na podlagi javnega razpisa za podelitev te koncesije.
2. Po 24. členu Zakona o Ustavnem sodišču (Uradni list RS, št. 15/94 – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis neposredno posega v pravice, pravne interese oziroma pravni položaj pobudnikov. Ugoditev njihovemu predlogu pa mora privesti do izboljšanja njihovega pravnega položaja (tako Ustavno sodišče v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. Pravni interes iz prejšnje točke mora biti podan ves čas postopka. Pobudnica v postopku javnega razpisa za podelitev te koncesije ni vložila ponudbe, izpodbija pa določbe Odloka, ki bi bile uporabljene v postopku izbire koncesionarja. Ker se z morebitno ugoditvijo pobudi pravni položaj pobudnice ne bi izboljšal, je Ustavno sodišče pobudo zavrglo.
4. Ustavno sodišče je sprejelo ta sklep na podlagi 25. člena ZUstS in tretje alineje tretjega odstavka 46. člena Poslovnika Ustavnega sodišča v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, Milojka Modrijan, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj